Hoor die blye engele sing | Herriemerrie
Hoor die blye engele sing
Hier is ons nou in die 4de week van Advent, of anders gestel die laaste paar dae voor Kersfees. Op die Advent krans was die 4de kers aangesteek. Julle sal onthou dat die engele kers is wat vrede simboliseer.
Vrede is nogal iets wat baie mense in die Kerstyd sien. Dit is dikwels die tyd waarop familie vetes begrawe word of wanneer daar ‘n hand van vriendskap na die uitgeworpendes uitgesteek word. Ongelukkig is dit nog iets wat soms gekaap word om deur ‘n gewetenlose tot die maksimum uitgebuit word. Mens kan seker ook die ironie sien dat verskeie vetes oor Kersfees ontstaan.
Jesus se eie woorde staan natuurlik in skrille kontras hiermee: “Moenie dink dat Ek gekom het om vrede op die aarde te bring nie. Ek het nie gekom om vrede te bring nie maar die sward.” Daar was al in die verlede bloedige oorloë oor geloof gevoer. Daar was ‘n tyd wat mense met ernstige geweld gedreig is om ‘n Christen te wees. Waar pas vrede in die prentjie in?
Self is ek baie dinge, maar nie ‘n passifis nie. Ek is ook geen teoloog nie en ek het geen planne om ‘n enkele vers uit ‘n hele Bybel uit verband te ruk nie. Persoonlik glo ek dat ‘n mens aktief na vrede moet soek, maar nie teen alle koste nie. Daar is ‘n lyn waar jy bereid moet wees om vrede op te offer. Die vraag is wat is daardie lyn? Die lyn waar ‘n Christen nie om vredesonthalwe verby kyk nie?
Is dit waar geloofsvryheid onttrek word? Met die verstande dat geloofsvryheid nie net vir Christenne bedoel is nie?
Is dit waar mense se menslikheid aangetas word?
Of is dit daar waar liefde ontbreek? Praat ons hier nie maar net weer dat ‘n mens moet goed doen en nie moet wegkyk om die vrede te bewaar nie. Evil conquers where good men do nothing?
Breinvasbrand: Watter Evangelie beskryf glad nie die geboorte van Jesus nie?
Breinlosbrand: Die 12 dae van Kersfees begin op Kersdag.
« Herders op die ope velde Joe Cocker »
Datum : Desember 23, 2014
crlredelinghuys (19:30:21) :
Mmm, dis nogal ‘n taai ene…
Toortsie (09:50:21) :
Ja dis moeilik, want ‘n vredemaker is nie noodwendig die een wat stilbly ter wille van vrede nie.
Olga (22:15:48) :
Jo uJoe Cocker post het die ene weggesteek. Wat van Markus?